**Sonny & Cher** bili su američki pop duo, kojeg su tvorili muž i žena Sonny i Cher Bono, vrhunac popularnosti imali su 1960-ih i 1970-ih. Duet je počeo 1960-ih kao prateći vokali u tonskom studiju producenta Phila Spectora.

Svjetsku slavu stekli su uspješnicama iz 1965. godine *Baby Don't Go* i *I Got You Babe*. 1970-ih su postali medijske tv zvijezde, imali su dva vrlo popularna 
TV showa u Americi; *The Sonny & Cher Comedy Hour* i *The Sonny & Cher Show*. Duet se raspao 1975. godine nakon razvoda. U svojoj desetgodišnjoj karijeri prodali su80 milijuna ploča.

Povijest dueta
--------------

16 godišnja Cherilyn Sarkisian upoznala je svog budućeg supruga i pjevačkog partnera 11 godina starijeg Salvatore Bona u losangeleskom kafeu u studenom 1962. Bono je tada radio kao studijski glazbenik, tonski snimatelj i pomoćnik kod Phil Spectora u Gold Star Studio uHollywoodu. Par se uskoro zbližio i oženio, preko supruga Bona, počela je i Cher raditi kao prateći vokal za Spectora. Tako je sudjelovala u snimanju uspješnica; *Be My Baby* ( od Ronettesa), *You've Lost That Loving Feeling* (od Righteous Brothersa ) i mnogih drugih.

Prvi put su zapjevali kao duet pod imenom "Caesar and Cleo" 1964. Nisu uspjeli obratiti neku veću pozornost na sebe, iako su te iste 1964. godine izdali nekoliko singl ploča *The Letter*, *Do You Wanna Dance* i *Love Is Strange*.

U rujnu 1964. godine izdali su *Baby Don't Go* pod novim 
imenom *Sonny & Cher*, ova ploča ušla je na američke liste popularnosti.

Nakon toga su izdali album *Look at Us* u ljeto 1965. 
Na albumu se nalazio i njihov budući najveći 1# hit *I Got You Babe*.

U travnju 1966. izdali su svoj drugi studijski album *The Wondrous World of Sonny & Cher*. Cher je nezavisno snimala vlastiti materijal, koji je za nju napisao Bono, poput hita *Bang Bang (My Baby Shot Me Down*, ili pjesmu Burta Bacharacha i Hal Davida - *Alfie*
1967. godine Sonny and Cher izdali su svoj treći album *In Case You're In Love*. Izdali su i dva hit singla; *The Beat Goes On* (#6 na Billboard Hot 100) i *Little Man* (#21 na Billboard Hot 100), ove pjesme imale su veći uspjeh u čak 5 europskih zemalja bile su #1.
Par se okušao i na filmu, a i kao televizijski zabavljači.

Karijera dua počela je ići nadolje od 1968. godine, kad su njihove suviše melodiozne pjesmice i čistunstvo ( život bez droga i poroka) bili su u opreci sa tadašnjom modom psihodeličnog rocka.
1970-ih okrenuli su se zabavljačkom dijelu svoje profesije, počeli su nastupati u televizijskim serijalima ( *The Nitty Gritty Hour*).

1972. godine činilo se da im karijera ide uzlaznim stazama, izdali su album *All I Ever Need Is You*, i dvije uspješne singl ploče: *All I Ever Need Is You* i *A Cowboy's Work Is Never Done* 
Od 1974. počeli su nastupati odvojeno, i to sve više što je dovelo do razvoda.

Nakon razvoda Bono je nastavio svoju karijeru kao glumac i zabavljač, nakon toga ušao je u svijet politike i postao član američkog kongresa. Cher je sa uspjehom nastavila svoju karijeru pjevačice i isto tako zabavljačice i glumice. Ostali su u dobrim odnosima i nekoliko puta nastupili ponovno zajedno.

5. siječnja 1998. Bono je umro u 62 godini podlijegavši ranama zadobivenim na skijalištu u *Lake Tahoe*.

Diskografija
------------

### Albumi

* *Baby Don't Go*, 1965
* *Look at Us*, 1965
* *Wonderous World of Sonny & Cher*, 1966
* *In Case You're in Love*, 1967
* *Good Times*, 1967
* *Sonny & Cher Live*, 1971
* *All I Ever Need Is You*, 1972
* *Live in Las Vegas, Vol. 2*, 1974
* *Mama Was a Rock'n'Roll Singer*, 1974

### Singl ploče

* 1965 - **I Got You Babe** UK **#1** SAD **#1** (3 tjedna)
* 1965 - **Baby Don't Go** UK #11 SAD #7
* 1965 - **But Your Mine** UK #17
* 1966 - **Have I Stayed Too Long** UK #42
* 1966 - **Little Man** UK #4
* 1966 - **Living For You** UK #44
* 1967 - **The Beat Goes On** UK #29 SAD#13
* 1972 - **All I Ever Need Is You** UK #8 SAD#3
* 1993 - **I Got You Babe (reizdanje)** UK #66

Pogledajte i ovo
----------------

* Cher
* Sonny Bono

Literatura
----------

* *Sonny And Cher* - Thomas Braun (1978). ISBN 978-0-87191-620-4
* *And The Beat Goes On* - Sonny Bono (1991). ISBN 0-671-69367-0
* *The First Time* - Cher (1998). ISBN 978-0-671-03488-7

Izvori
------

1. ↑  „Sonny & Cher". Geocities.com. Arhivirano iz originala na datum 2009-07-29. Pristupljeno 2009-04-22.
2. 1 2  „Early Bio". home.att.net. Arhivirano iz originala na datum 2009-04-26. Pristupljeno 2009-04-19.
3. ↑  „Cher Biography". Yahoo! Movies. Arhivirano iz originala na datum 2008-05-02. Pristupljeno 2009-04-19.
4. ↑  „CHER: Back To The Dance Floor!". About.com. Pristupljeno 2009-04-20.
5. 1 2  Lamb, Ward (1999-10-13). „Sonny & Cher". Rhino Handmade. Arhivirano iz originala na datum 2001-10-04. Pristupljeno 2007-01-28.
6. ↑  „Cher Tickets". ticketluck.com. Pristupljeno 2009-04-24.
7. ↑  [ cfi=379&cfgn=Singles&cfn=The+Billboard+Hot+100&ci=3070324&cdi=8813828&cid=07%2F31%
2F1965 „The Billboard Hot 100: "I Got You Babe""]. Billboard.com. Pristupljeno 2009-04-23.
8. ↑  „The Sonny & Cher *All I ever need is you* album (A new producer)". cherscholar.net. Pristupljeno 2009-03-21.
9. ↑  „Sonny Bono, 62, Dies in Skiing Accident". The New York Times. Pristupljeno 2009-06-03.
10. ↑  „Sonny Bono killed in skiing accident". CNN. Pristupljeno 2009-06-03.

Vanjske poveznice
-----------------

* Novosti i članci o Sonny & Cher Arhivirano 2008-09-26 na Wayback Machine-u
* Cher i Sonny & Cher službene stranice